CELEX: 62009TN0328
Language: fi
Date: 2009-08-19 00:00:00
Title: Asia T-328/09: Kanne 19.8.2009 — Producteurs de Légumes de France v. komissio

7.11.2009   
            
            
               FI
            
            
               Euroopan unionin virallinen lehti
            
            
               C 267/69
            
         Kanne 19.8.2009 — Producteurs de Légumes de France v. komissio
   (Asia T-328/09)
   2009/C 267/125
   Oikeudenkäyntikieli: ranska
   
      Asianosaiset
   
   
      Kantaja: Les Producteurs de Légumes de France (Pariisi, Ranska) (edustaja: asianajaja O. Fachin)
   
      Vastaaja: Euroopan yhteisöjen komissio
   
      Vaatimukset
   
   
               —
            
            
               Riidanalainen päätös on kumottava EY 230 artiklan neljännen kohdan nojalla
            
         
               —
            
            
               Euroopan yhteisöjen komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii ensimmäisen oikeusasteen tuomioistuinta kumoamaan komission 28.1.2009 tekemän päätöksen K (2009) 203 lopullinen (1), jossa komissio totesi, ettei Ranskan tasavallan sellaisten kampanjasuunnitelmien yhteydessä, joilla pyritään helpottamaan Ranskassa korjattujen maataloustuotteiden markkinoimista, hedelmien ja vihannesten tuottajille myöntämä valtiontuki sovellu yhteismarkkinoille, ja velvoitti Ranskan tasavallan perimään kyseisen tuen takaisin.
   Kantaja vetoaa kanteensa tueksi kahteen kanneperusteeseen:
   
               —
            
            
               Luottamuksensuojan periaatteen loukkaaminen siltä osin kuin tuottajille on saattanut syntyä luottamus kampanjasuunnitelmien sääntöjenmukaisuuteen sen perusteella, että komissio ei ole ryhtynyt toimiin, vaikka sen on ollut mahdollista saada tieto kampanjasuunnitelmista vuosien 1992–2002 välisenä aikana
            
         
               —
            
            
               Erehdys, joka koskee vuoden 2001 osalta palautettavaksi vaadittua määrää ja joka vaikuttaa palautettavaan kokonaismäärään sovellettavine korkoineen.
            
         
      (1)  EUVL L 127, s. 11 — julkaistu numerolla 2009/402/EY.